title: 78/52/EEZ: Direktiva Vijeća od 13. prosinca 1977. o utvrđivanju kriterija Zajednice za nacionalne planove za ubrzano iskorjenjivanje bruceloze, tuberkuloze i enzootske leukoze u goveda

text:
               03/Sv. 017

               HR

               Službeni list Europske unije

               4

         31978L0052

               L 015/34

               SLUŽBENI LIST EUROPSKE UNIJE

               13.12.1977.

      DIREKTIVA VIJEĆA

   od 13. prosinca 1977.
   o utvrđivanju kriterija Zajednice za nacionalne planove za ubrzano iskorjenjivanje bruceloze, tuberkuloze i enzootske leukoze u goveda
   (78/52/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 77/391/EEZ od 17. svibnja 1977. o uvođenju mjera Zajednice za iskorjenjivanje bruceloze, tuberkuloze i leukoze u goveda (1), a posebno njezin članak 13.,
   uzimajući u obzir prijedlog Komisije,
   budući da je, na temelju Direktive 77/391/EEZ, Vijeće odlučilo, prilikom utvrđivanja osnovnih načela za posredovanje Zajednice u vezi s iskorjenjivanjem bruceloze, tuberkuloze i leukoze, naknadno utvrditi minimalne kriterije koje nacionalni planovi za iskorjenjivanje gore navedenih bolesti trebaju zadovoljiti kako bi se kvalificirali za financijski doprinos od strane Zajednice;
   budući da se prvi od tih kriterija odnosi na ubrzavanje nacionalnih planova, tako da se poduzeta kampanja za iskorjenjivanje predmetnih bolesti u državama članicama u kojima su stada i dalje zaražena može provesti što je prije moguće do uspješnog zaključenja; budući da se u tu svrhu trebaju poduzeti ili pojačati mjere, istodobno koliko god je to moguće, posebno u vezi s pregledima stoke, funkcioniranjem laboratorija i isplaćenim naknadama za zaklana goveda prema planovima iskorjenjivanja;
   budući da je povrh toga, nužno, ovisno o kojoj je bolesti riječ, odrediti uvjete prema kojima se klanje, izolacija, čišćenje i dezinfekcija trebaju provesti, kao i način uporabe određenih proizvoda životinjskog podrijetla;
   budući da je, kako bi se izbjegao rizik od ponovne zaraze, također od ključne važnosti provoditi, strogu kontrolu kretanja goveda, posebno između stada različitog zdravstvenog statusa, te uvjetovati ta kretanja određenim testovima;
   budući da treba odrediti datum stupanja na snagu Direktive 77/391/EZZ,
   DONIJELO JE OVU DIREKTIVU:
   Članak 1.
   Kako bi se kvalificirao za financijski doprinos Zajednice iz Direktive 77/391/EEZ, svaki plan iskorjenjivanja iz članaka 2., 3. i 4. te Direktive mora, u odnosu na stada na koja se primjenjuje, zadovoljiti barem kriterije utvrđene ovom Direktivom.
   Članak 2.
   Za potrebe ove Direktive, primjenjuju se sljedeće definicije:

               1.

               u slučaju bruceloze u goveda:

                           (a)

                           stada goveda tipa B1: stada u kojih su prethodna klinička povijest te cijepljenje i serološki status nepoznati;

                           (b)

                           stada goveda tipa B2: stada u kojih su prethodna klinička povijest te cijepljenje i serološki status poznati, i kod kojih se provode rutinski testovi praćenja u skladu s nacionalnim pravilima kako bi ta stada postigla status tipa B3 ili B4;

                           (c)

                           stada goveda tipa B3: stada slobodna od bruceloze u smislu Direktive Vijeća 64/432/EEZ od 26. lipnja 1964. o problemima zdravlja životinja koji utječu na trgovinu govedima i svinjama unutar Zajednice (2), kako je zadnje izmijenjena Direktivom 77/98/EEZ (3);

                           (d)

                           stada goveda tipa B4: stada službeno slobodna od bruceloze u smislu Direktive 64/432/EEZ;

               2.

               u slučaju tuberkuloze goveda:

                           (a)

                           stada goveda tipa T1: stada u kojih su prethodna klinička povijest i status tuberkulinskog testiranja nepoznati;

                           (b)

                           stada goveda tipa T2: stada u kojih su prethodna klinička povijest i status tuberkulinskog testiranja poznati te u kojima se provode rutinski testovi praćenja u skladu s nacionalnim pravilima kako bi ta stada postigla status tipa T3;

                           (c)

                           stada goveda tipa T3: stada službeno slobodna od tuberkuloze u smislu Direktive 64/432/EEZ;

               3.

               sumnjiva životinja: svako govedo koje pokazuje simptome koji ukazuju na moguću prisutnost tuberkuloze, bruceloze ili enzootske leukoze, te kod kojega prisutnost jedne ili više ovih bolesti nije službeno potvrđena niti službeno isključena odgovarajućom dijagnozom;

               4.

               službeni veterinar: veterinar kojeg je imenovalo nadležno središnje tijelo države članice;

               5.

               prijevozna sredstva: oni dijelovi motornih vozila, pružnih vozila i zrakoplova namijenjenih za utovar, teretni prostor brodova te kontejneri za kopneni, pomorski i zračni promet.

         POGLAVLJE I.

      Opće odredbe

   Članak 3.
   Države članice osiguravaju da, u svim slučajevima, ubrzanje utvrđeno Direktivom 77/391/EEZ uključuje značajno skraćivanje vremenskog razdoblja nužnog za uspješno dovršenje planova iskorjenjivanja u usporedbi s utrošenim vremenom prema programima koji su trenutačno u tijeku.
   U svrhu postizanja tog cilja, trebaju se poduzeti sljedeće mjere:

               1.

               Odnos nacionalne populacije goveda koja podliježu mjerama iskorjenjivanja i sprečavanja treba se povećati u tolikoj mjeri da se većina ili sva takva goveda mogu što je prije moguće staviti pod praćenje i nadzor ili držati pod nadzorom.

               2.

               Naknada za zaklane životinje prema uputama službenog veterinara treba se prilagoditi tako da se uzgajivačima pruži odgovarajuća odšteta.

               3.

               Treba povećati broj laboratorijskog osoblja i poboljšati uvjete za provođenje dijagnostike u laboratorijima

                           —

                           ako se takvi koraci tek trebaju poduzeti,

                           —

                           kako bi se postigla zadovoljavajuća razina koja će omogućiti ostvarivanje mjera iz točke 1.

               4.

               Uvedene mjere suzbijanja enzootskih bolesti trebaju se sustavno primjenjivati.

         Kako bi zajamčile potpuno učinkovito ubrzanje, države članice jamče primjenu svih navedenih mjera iz točke 1. do 4.
   Članak 4.
   1.   Za potrebe službenog praćenja kretanja životinja, države članice osiguravaju da su goveda trajno registrirana i označena.
   2.   Za svaku bolest za koju postoji plan iskorjenjivanja, države članice izrađuju i redovno ažuriraju službenu evidenciju stada goveda koja su obuhvaćena takvim planom te koja su svrstana prema njihovom zdravstvenom statusu.
   POGLAVLJE II.

      Posebne odredbe koje se odnose na brucelozu u goveda

   Članak 5.
   Prema planu iskorjenjivanja bruceloze, države članice osiguravaju:

               (a)

               da se prisutnost bruceloze i sumnja na prisutnost bruceloze obavezno i odmah prijavljuje nadležnom tijelu;

               (b)

               zabranu svakog liječenja bruceloze;

               (c)

               ako se primjenjuje, cijepljenje protiv bruceloze provodi se pod službenim nadzorom, ali se ukida čim je prije moguće tako da stada mogu prijeći u status stada službeno slobodnih od bruceloze.

         Članak 6.
   1.   Ako se u stadu nalazi životinja sumnjiva na brucelozu, nadležna tijela osiguravaju provedbu službenog istraživanja čim je prije moguće kako bi se potvrdila ili isključila prisutnost bolesti.
   Do dobivanja rezultata tih istraživanja, nadležna tijela naređuju:

               —

               stavljanje stada pod službeno nadziranje,

               —

               zabranu svakog kretanja životinja u ili iz stada, osim u svrhu klanja bez odgode uz odobrenje nadležnog tijela. Međutim, nadležna tijela mogu odobriti kretanje kastriranih goveda na gospodarstvu, nakon stavljanja sumnjivih životinja u izolaciju, pod uvjetom da se kastrirane životinje premještaju u tovna stada, a zatim u klaonicu,

               —

               izolaciju sumnjivih životinja unutar stada.

         2.   Naredbe iz stavka 1. ne ukidaju se sve dok se prisutnost ili sumnja na prisutnost bruceloze u predmetnom stadu službeno ne isključi.
   3.   Ako je bruceloza službeno potvrđena u stadu, države članice poduzimaju odgovarajuće mjere kako bi spriječile svako širenje bolesti, te naročito jamče:

               —

               zabranu svakog kretanja životinja u ili van predmetnog stada, osim u svrhu klanja bez odgode uz odobrenje nadležnog tijela; međutim, nadležna tijela mogu odobriti kretanje kastriranih goveda na gospodarstvu nakon izolacije i označavanja prije klanja onih zaraženih životinja i goveda, koje ista nadležna tijela smatraju zaraženima, pod uvjetom da se kastrirane životinje premještaju u tovna stada, a zatim u klaonicu,

               —

               životinje kod kojih je prisutnost bruceloze službeno potvrđena i životinje koje bi mogle biti zaražene od njih, izoliraju se unutar stada,

               —

               goveda se pregledavaju na brucelozu bez odgode, podložno uvjetima iz Direktive 64/432/EEZ i onima iz Direktive Vijeća 78/51/EEZ od 13. prosinca 1977. kojima se produljuju određene mjere odstupanja u vezi s brucelozom i tuberkulozom koje su dopuštene Danskoj, Irskoj i Ujedinjenoj Kraljevini Velike Britanije i Sjeverne Irske (4),

               —

               životinje kod kojih je prisutnost bruceloze službeno potvrđena, životinje koje su pregledane kao što je propisano u trećoj alineji s nezadovoljavajućim rezultatima, te životinje koje nadležna tijela smatraju zaraženima izoliraju se i označavaju do njihova klanja u skladu s člankom 7.,

               —

               mlijekom zaraženih krava mogu se hraniti samo životinje na istom gospodarstvu nakon što je to mlijeko prošlo prikladnu termičku obradu,

               —

               ne dovodeći u pitanje nacionalne odredbe u vezi s hranom, mlijeko krava iz zaraženog stada ne može se isporučiti mljekari osim u svrhu podvrgavanja prikladnoj termičkoj obradi,

               —

               trupovi, polovice, četvrtine, dijelovi trupova i iznutrice zaraženih goveda koje su namijenjene hranidbi životinja prerađuju se na način da se spriječi kontaminacija,

               —

               fetusi, mrtvorođena telad, telad uginula od bruceloze nakon poroda ili placenta se trenutačno neškodljivo uklanjanju i uništavaju osim ako se ne trebaju pregledati,

               —

               slama, stelja ili druge stvari i tvari koje su došle u kontakt sa zaraženom kravom, teletom ili placentom, se trenutačno uništavaju, pale ili zakapaju, nakon namakanja u dezinficijensu,

               —

               službeni propisi za kontrolu objekata poput objekata za neškodljivo uništavanje lešina, osiguravaju da nema opasnosti od širenja bruceloze proizvedenim materijalom,

               —

               gnoj iz staja ili drugih nastambi u kojima su boravile životinje pohranjuje se na mjesto do kojeg životinje na gospodarstvu ne mogu doći, tretira se odgovarajućim sredstvom za dezinfekciju i pohranjuje najmanje tri tjedna. Ako je gnoj prekriven slojem nezaraženoga gnoja ili zemljom, korištenje sredstva za dezinfekciju nije potrebno. Ako se tekući gnoj, (gnojnica), iz staja ili ostalih nastambi u kojima borave životinje ne sakuplja u isto vrijeme kad i gnoj, obvezno se mora dezinficirati.

         Članak 7.
   Države članice jamče da životinje u kojih je nakon bakteriološkog, patološkog ili serološkog ispitivanja prisutnost bruceloze službeno potvrđena te one životinje koje nadležna tijela smatraju zaraženima budu zaklane pod službenim nadzorom što je prije moguće, a najkasnije 30 dana nakon što je njihov vlasnik ili odgovorna osoba službeno izvještena o rezultatima testiranja te o svojoj obvezi, prema planu iskorjenjivanja, klanja predmetnoga goveda u tom roku.
   Članak 8.
   Države članice osiguravaju da:

               1.

               su nakon klanja goveda iz članka 7., a prije uvođenja novih životinja u stado, staje i druge nastambe u kojima se drži stado te svi kontejneri, oprema te ostali predmeti upotrijebljeni u radu sa životinjama, očišćeni i dezinficirani pod službenim nadzorom i u skladu s uputama službenog veterinara. Ponovno korištenje pašnjaka na kojima su pasle zaražene životinje dopušteno je tek 60 dana nakon što su zaražene životinje napustile te pašnjake. Međutim, u slučaju kastriranih životinja, nadležna tijela mogu odstupiti od ove zabrane, pod uvjetom da te životinje napuste pašnjake samo u svrhu klanja ili ih se premjesti u tovna stada, a zatim u klaonicu;

               2.

               sva prijevozna sredstva, kontejneri i oprema moraju se očistiti i dezinficirati nakon prijevoza životinja iz zaraženog stada ili materijala koji potječu od tih životinja, ili materijala i tvari s kojima su zaražene životinje bile u kontaktu. Mjesta za utovar tih životinja moraju se očistiti i dezinficirati nakon uporabe;

               3.

               nadležno tijelo predmetne države članice službeno odobrava vrstu sredstva za dezinfekciju koja će se koristiti te njegove koncentracije.

         Članak 9.
   Nakon klanja goveda iz članka 7., države članice jamče da:

               —

               ne dovodeći u pitanje odredbe članka 11., niti jedno govedo ne smije izaći iz predmetnog stada osim u svrhu klanja bez odgode i po odobrenju nadležnog tijela. Međutim, nadležna tijela mogu odobriti kretanje kastriranih goveda na gospodarstvu pod uvjetom da se kastrirane životinje premještaju u tovna stada, a zatim u klaonicu,

               —

               u predmetnom stadu provode se testovi na brucelozu kako bi se potvrdilo da je bolest uklonjena,

               —

               nove životinje za rasplod ne uvode se u stado sve dok preostale životinje u stadu namijenjene za rasplod, starije od 12 mjeseci, nisu prošle jedno ili više službenih seroloških ispitivanja na brucelozu. Međutim, goveda koja su cijepljena u skladu s odredbama Direktive 64/432/EEZ, ne moraju se podvrgnuti testiranju sve dok ne navrše 18 mjeseci starosti.

         Članak 10.
   Države članice jamče provedbu službenih seroloških testiranja kod stada tipa B1 i B2 sve dok ta stada ne postignu status tipa B3 ili B4.
   Članak 11.
   Države članice jamče:

               i.

               sve ženske životinje i svi bikovi iz stada tipa B1 namijenjeni za stado tipa B2:

                           —

                           ako su stariji od 12 mjeseci, i podvrgnuti službeno odobrenom serološkom testu, provedenom u roku od 30 dana prije njihova premještanja, i praćeni certifikatom o tome od strane službenog veterinara,

                           —

                           izoliraju se odmah po dolasku najmanje 60 dana te se, ako su stariji od 12 mjeseci, podvrgavaju još jednom službeno odobrenom serološkom testu prije primitka u stado tipa B2;

               ii.

               sve ženske životinje i svi bikovi iz stada tipa B2 namijenjeni za drugo stado tipa B2:

                           —

                           ako su stariji od 12 mjeseci i podvrgnuti službeno odobrenom serološkom testu provedenom u roku od 30 dana prije njihova premještanja i praćeni certifikatom o tome od strane službenog veterinara,

                           —

                           tijekom prijevoza ne dolaze u kontakt sa životinjama iz stada nižeg zdravstvenog statusa;

               iii.

               premještanja životinja između stada B3 i B4 provode se u skladu sa zahtjevima iz Direktive 64/432/EEZ.

         Članak 12.
   Države članice jamče da:

               —

               se poduzimaju službene mjere kontrole u svrhu sprečavanja ponovne zaraze stada u kome je bruceloza uklonjena iz drugih izvora zaraze,

               —

               svako kretanje goveda u i unutar stada obuhvaćenih planom iskorjenjivanja podliježe službenom praćenju,

               —

               se mjere kontrole kretanja iz druge alineje mogu primijeniti ne dovodeći u pitanje postojeće mjere Zajednice koje se odnose na kretanje u i iz stada koja su slobodna od bruceloze te stada koja su službeno slobodna od bruceloze.

         POGLAVLJE III.

      Posebne odredbe koje se odnose na tuberkulozu goveda

   Članak 13.
   Države članice jamče da, prema planu ubrzanog iskorjenjivanja tuberkuloze:

               (a)

               se prisutnost i sumnja na prisutnost tuberkuloze obavezno i odmah prijavljuje nadležnom tijelu;

               (b)

               je zabranjeno sljedeće:

                           i.

                           svako terapeutsko ili desenzibilizirajuće liječenje tuberkuloze;

                           ii.

                           cijepljenje protiv tuberkuloze.

         Članak 14.
   1.   Ako se u stadu nalazi životinja sumnjiva na tuberkulozu, nadležna tijela jamče provedbu službenog istraživanja čim je prije moguće kako bi se potvrdila ili isključila prisutnost bolesti.
   Do dobivanja rezultata tih istraživanja, nadležna tijela naređuju:

               —

               stavljanje stada pod službeno nadziranje,

               —

               zabranu svakog kretanja u ili iz stada osim u svrhu klanja bez odgode uz odobrenje nadležnog tijela,

               —

               izolaciju sumnjivih životinja unutar stada.

         2.   Naredbe iz stavka 1. se ne ukidaju sve dok se prisutnost ili sumnja na prisutnost tuberkuloze u predmetnom stadu službeno ne isključi.
   3.   Ako je tuberkuloza službeno potvrđena u stadu, države članice poduzimaju odgovarajuće mjere kako bi spriječile svako širenje bolesti, te naročito jamče:

               —

               zabranu svakog kretanja u ili iz predmetnog stada, osim u svrhu klanja bez odgode uz odobrenje nadležnog tijela,

               —

               goveda kod kojih je prisutnost tuberkuloze službeno potvrđena i goveda koja bi mogla biti zaražena od njih, izoliraju se unutar stada,

               —

               ispitivanje na tuberkulozu tih goveda, bez odgode,

               —

               goveda u kojih je prisutnost tuberkuloze službeno potvrđena, goveda koja su pregledana u skladu s trećom alinejom s nezadovoljavajućim rezultatima te goveda koja nadležna tijela smatraju zaraženima, izoliraju se i označavaju do njihova klanja u skladu s člankom 15.,

               —

               mlijekom zaraženih krava mogu se hraniti samo životinje na istom gospodarstvu nakon što je to mlijeko prošlo prikladnu termičku obradu,

               —

               ne dovodeći u pitanje nacionalne propise u vezi s hranom, mlijeko krava iz zaraženog stada ne može se isporučiti mljekari osim u svrhu podvrgavanja prikladnoj termičkoj obradi,

               —

               trupovi, polovice, četvrtine, dijelovi trupova i iznutrice zaraženih goveda koje su namijenjene hranidbi životinja prerađuju se na način da se spriječi kontaminacija,

               —

               službeni propisi za kontrolu objekata poput objekata za neškodljivo uklanjanje lešina osiguravaju da ne postoji opasnost od širenja tuberkuloze proizvedenim materijalom,

               —

               gnoj iz staja ili drugih nastambi u kojima su boravile životinje pohranjuje se na mjesto do kojeg životinje na gospodarstvu ne mogu doći, obrađuje se odgovarajućim sredstvom za dezinfekciju i pohranjuje najmanje tri tjedna. Ako je gnoj prekriven slojem nezaraženoga gnoja ili zemljom, korištenje sredstva za dezinfekciju nije potrebno. Ako se tekući gnoj, (gnojnica), iz staja ili ostalih nastambi u kojima borave životinje ne sakuplja u isto vrijeme kad i gnoj, obavezno se mora dezinficirati.

         Članak 15.
   Države članice jamče da životinje u kojih je nakon bakteriološkog, patološkog ili tuberkulinskog testiranja službeno potvrđena prisutnost tuberkuloze te one životinje koje nadležna tijela smatraju zaraženima moraju biti zaklane pod službenim nadzorom, čim je prije moguće, a najkasnije 30 dana nakon što je njihov vlasnik ili odgovorna osoba službeno izviještena o rezultatima testiranja te o svojoj obvezi, prema planu iskorjenjivanja, klanja predmetnih goveda u tom roku.
   Međutim, kad se radi o životinjama koje su pregledane na tuberkulozu s nezadovoljavajućim rezultatima, a ne pokazuju kliničke simptome bolesti, nadležna tijela mogu produljiti rok iz prethodnog stavka na razdoblje ne dulje od tri mjeseca,

               —

               kad se radi o ženki koja bi se trebala oteliti u roku od tri mjeseca,

               —

               kad je naređeno klanje svih goveda u stadu koje broji više od 20 grla na području na kojem se, zbog tehničkih razloga vezanih uz mogućnosti klaonice koja je određena za tu svrhu, klanje ne može izvršiti u roku od 30 dana.

         Članak 16.
   Države članice jamče da:

               1.

               se nakon klanja goveda iz članka 15., a prije uvođenja novih životinja u stado, staje i druge nastambe u kojima se drži stado te svi kontejneri, oprema te ostali predmeti upotrijebljeni u radu sa životinjama moraju očistiti i dezinficirati pod službenim nadzorom u skladu s uputama službenog veterinara;

               2.

               se sva prijevozna sredstva, kontejneri i oprema moraju očistiti i dezinficirati nakon prijevoza životinja iz zaraženog stada ili materijala koji potječu od takvih životinja ili materijala i tvari s kojima su zaražene životinje bile u kontaktu. Mjesta za utovar tih životinja moraju se očistiti i dezinficirati nakon uporabe;

               3.

               nadležno tijelo predmetne države članice službeno odobrava vrstu sredstva za dezinfekciju koja će se koristiti te njegove koncentracije.

         Članak 17.
   Nakon klanja goveda iz članka 15., države članice osiguravaju:

               —

               da, ne dovodeći u pitanje odredbe članka 19., ni jedno govedo ne smije izaći iz predmetnog stada osim u svrhu klanja bez odgode i po odobrenju nadležnog tijela,

               —

               testovi na tuberkulozu provode se u predmetnom stadu kako bi se ustvrdilo da je bolest uklonjena,

               —

               nove životinje ne uvode se u stado sve dok preostala goveda iz stada starija od šest tjedana nisu prošla jedno ili više službenih testiranja na tuberkulozu.

         Članak 18.
   Države članice jamče, prema planu iskorjenjivanja tuberkuloze, provedbu intradermalnog tuberkulinskog testiranja pod službenim nadzorom na svim govedima u stadu tipa T1 i tipa T2 starijim od 6 tjedana, najmanje jednom svakih šest mjeseci, sve dok ta stada ne postanu stada tipa T3.
   Članak 19.
   Države članice jamče da:

               i.

               je svaka životinja iz stada tipa T1 koja je namijenjena za stado tipa T2:

                           —

                           podvrgnuta intradermalnom tuberkulinskom testu provedenom u roku od 30 dana prije svog premještanja i praćena certifikatom o tom od strane službenog veterinara,

                           —

                           izolirana je odmah po dolasku najmanje 60 dana te je podvrgnuta još jednom službenom intradermalnom tuberkulinskom testu prije primitka u stado;

               ii.

               je svaka životinja iz stada tipa T2 koja je namijenjena za drugo stado tipa T2:

                           —

                           podvrgnuta intradermalnom tuberkulinskom testu provedenom u roku od 30 dana prije svog premještanja i praćena certifikatom o tom od strane službenog veterinara,

                           —

                           tijekom prijevoza ne dolazi u kontakt s govedima iz stada s nižim zdravstvenim statusom;

               iii.

               svaki premještaj goveda između stada tipa T3 provodi se uz poštivanje zahtjeva iz Direktive 64/432/EEZ.

         Članak 20.
   Države članice jamče:

               —

               poduzimanje službenih mjera kontrole u svrhu sprečavanja ponovne zaraze stada u kome je tuberkuloza uklonjena iz drugih izvora zaraze,

               —

               da svako kretanje goveda u i unutar stada obuhvaćenog planom iskorjenjivanja podliježe službenom nadzoru,

               —

               da se mjere kontrole kretanja iz druge alineje mogu primijeniti, ne dovodeći u pitanje postojeće mjere Zajednice koje se odnose na kretanje u i iz stada koja su službeno slobodna od tuberkuloze.

         POGLAVLJE IV.

      Posebni propisi u vezi s enzootskom leukozom goveda

   Članak 21.
   Nacionalne odredbe o otkrivanju leukoze te o svrstavanju stada u odnosu na leukozu primjenjuju se do stupanja na snagu pravila Zajednice, ne dovodeći u pitanje članak 4. treći stavak Direktive 77/391/EEZ.
   Članak 22.
   Države članice jamče, prema planu iskorjenjivanja leukoze:

               (a)

               prisutnost i sumnja na prisutnost leukoze, a posebno tumori limfatičnog sustava i drugih organa goveda, obavezno i odmah se prijavljuju nadležnom tijelu;

               (b)

               liječenje ili cijepljenje protiv leukoze bilo koje vrste je zabranjeno.

         Članak 23.
   Ne dovodeći u pitanje bilo koju mjeru donesenu u skladu s nacionalnim propisima u slučaju sumnje na leukozu, kad je prisutnost leukoze u stadu službeno potvrđena, države članice poduzimaju odgovarajuće mjere kako bi spriječile svako širenje bolesti, a posebno jamče:

               —

               zabranu svakog kretanja životinja iz tog stada, osim u svrhu klanja bez odgode uz odobrenje nadležnih tijela,

               —

               izolaciju predmetnog stada tako da goveda ne mogu doći u kontakt s govedima koja ne pripadaju tom stadu,

               —

               mlijekom zaraženih krava mogu se hraniti životinje samo nakon prikladne termičke obrade ili nakon što je mlijeko isporučeno u mljekaru gdje će proći takvu obradu; hranidba životinja mlijekom koje nije prošlo termičku obradu može se odobriti u stadima u kojima su sve životinje namijenjene klanju u skladu s člankom 24. točkom 1.,

               —

               trupovi, polovice, četvrtine, dijelovi trupova i iznutrice zaraženih goveda koje su namijenjene hranidbi životinja prerađuju se tako da se spriječi kontaminacija,

               —

               službeni propisi za kontrolu objekata poput objekata za neškodljivo uklanjanje lešina osiguravaju da ne postoji opasnost od širenja leukoze proizvedenim materijalom,

               —

               farmer izvješćuje službenog veterinara o uginuću ili prisilnom klanju bilo kojega goveda na svome gospodarstvu.

         Članak 24.
   Države članice jamče da, prema planu iskorjenjivanja leukoze:

               1.

               tamo gdje je tim planom predviđeno klanje svih goveda koja pripadaju stadu u kojem je leukoza službeno potvrđena, te se životinje kolju unutar razdoblja koje određuju nadležna tijela;

               2.

               tamo gdje je tim planom predviđeno klanje samo onih goveda u kojih je službeno potvrđena prisutnost leukoze i možda onih koja nadležna tijela smatraju zaraženim, to klanje provodi se u roku od 30 dana nakon što je vlasnik goveda ili odgovorna osoba službeno izviještena o rezultatima testiranja te o svojoj obvezi, prema planu iskorjenjivanja, klanja predmetnih goveda u tom roku.

         Članak 25.
   Države članice jamče da, u slučaju klanja iz članka 24. točke 2.,

               —

               ni jedno govedo ne smije napustiti predmetno stado osim u svrhu klanja bez odgode uz odobrenje nadležnih tijela,

               —

               testovi na leukozu provode se u predmetnom stadu kako bi se potvrdilo da je bolest uklonjena,

               —

               za uvođenje novih životinja u stado mogu se koristiti samo životinje iz stada za koja nadležna tijela smatraju da nisu zaražena leukozom.

         Članak 26.
   Države članice jamče da:

               1.

               se nakon klanja goveda iz članka 24., a prije uvođenja novih životinja u stado, staje i druge nastambe u kojima se drže životinje te svi kontejneri, oprema te ostali predmeti korišteni u radu sa životinjama, moraju očistiti i dezinficirati pod službenim nadzorom i u skladu s uputama službenog veterinara;

               2.

               se sva prijevozna sredstva, kontejneri i oprema moraju očistiti i dezinficirati nakon prijevoza životinja ili materijala koji potječu od takvih životinja ili materijala i tvari koje su bile u kontaktu s takvim životinjama. Mjesta za utovar takvih životinja moraju se očistiti i dezinficirati nakon uporabe;

               3.

               Nadležno tijelo predmetne države članice službeno odobrava vrstu sredstva za dezinfekciju koja će se koristiti te njegove koncentracije.

         Članak 27.
   Države članice jamče da goveda iz stada koja nisu sumnjiva ne dođu u kontakt s govedima iz stada koja nisu jednako tako svrstana.
   POGLAVLJE V.

      Konačne odredbe

   Članak 28.
   Prije isteka trogodišnjeg razdoblja predviđenog Direktivom 77/391/EEZ, Komisija šalje Vijeću izvješće o provedbi planova iz predmetne Direktive kojem se, prema potrebi, prilažu prijedlozi za postizanje učinkovitijeg usklađivanja nacionalnih mjera sprečavanja.
   Članak 29.
   1.   Direktiva 77/391/EEZ stupa na snagu 1. siječnja 1978.
   2.   Države članice donose zakone i druge propise potrebne za provedbu nacionalnih planova za ubrzano iskorjenjivanje donesenih u skladu s člankom 9. stavkom 2. Direktive 77/391/EEZ na dan koji utvrdi Komisija u svojoj Odluci kojom se odobravaju planovi, a za planove koji su odobreni tijekom 1978., najkasnije do 31. prosinca 1978.
   3.   Trogodišnje razdoblje izvršenja predviđeno u članku 6. stavku 1. Direktive 77/391/EEZ počinje za svaku državu članicu na dan koji utvrdi Komisija u skladu sa stavkom 2. Međutim, financijska pomoć Zajednice u svim slučajevima ograničena je na klanje koje je izvršeno prije 1. siječnja 1982.
   4.   Za države članice u kojima bi provedba plana na utvrđen dan naišla na znatne poteškoće, Vijeće može, djelujući jednoglasno na prijedlog Komisije, odgoditi datume navedene u stavku 2. i 3., ali najviše na godinu dana.
   Članak 30.
   Ova je Direktiva upućena državama članicama.

      Sastavljeno u Bruxellesu 13. prosinca 1977.

            Za Vijeće

            Predsjednik

         A. HUMBLET

      (1)  SL L 145, 13.6.1977., str. 44.

      (2)  SL 121, 29.7.1964., str. 1977/64.

      (3)  SL L 26, 31.1.1977., str. 81.

      (4)  SL L 15, 19.1.1978., str. 32.


title: Direktiva Komisije 2013/2/EU od 7. veljače 2013. o izmjeni Priloga I. Direktivi 94/62/EZ Europskog parlamenta i Vijeća o ambalaži i ambalažnom otpadu  Tekst značajan za EGP

text:
               13/Sv. 061

               HR

               Službeni list Europske unije

               288

         32013L0002

               L 037/10

               SLUŽBENI LIST EUROPSKE UNIJE

               07.02.2013.

         DIREKTIVA KOMISIJE 2013/2/EU
   od 7. veljače 2013.
   o izmjeni Priloga I. Direktivi 94/62/EZ Europskog parlamenta i Vijeća o ambalaži i ambalažnom otpadu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu (1), a posebno njezin članak 3. stavak 1.,
   budući da:

               (1)

               Člankom 3. stavkom 1. Direktive 94/62/EZ „ambalaža” se definira utvrđivanjem više kriterija. Stavke navedene u Prilogu I. toj Direktivi ilustrativni su primjeri primjene tih kriterija.

               (2)

               Radi pravne sigurnosti i usklađivanja tumačenja definicije „ambalaže” potrebno je pregledati i izmijeniti popis ilustrativnih primjera radi pojašnjenja dodatnih slučajeva gdje je još uvijek nejasna granica između onoga što jest ambalaža i onoga što nije. Pregled se obavlja na temelju poziva država članica i gospodarskih subjekata na jačanje provedbe direktive i stvaranje ujednačenih uvjeta na unutarnjem tržištu.

               (3)

               Direktivu 94/62/EZ treba stoga na odgovarajući način izmijeniti.

               (4)

               Odbor osnovan na temelju članka 21. Direktive 94/62/EZ nije donio mišljenje (o mjerama predviđenima ovom direktivom) pa je stoga Komisija Vijeću podnijela prijedlog koji se odnosi na te mjere i proslijedila ga Europskom parlamentu. Vijeće nije poduzelo mjere u razdoblju od dva mjeseca kako je predviđeno člankom 5.a Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2) pa je stoga Komisija odmah podnijela prijedlog Europskom parlamentu. Europski parlament nije se suprotstavio toj mjeri u roku od 4 mjeseca od gore spomenutog podnošenja,

         DONIJELA JE OVU DIREKTIVU:
   Članak 1.
   Prilog I. Direktivi 94/62/EZ zamjenjuje se tekstom iz priloga ovoj direktivi.
   Članak 2.
   1.   Države članice donose zakone i druge propise potrebne za usklađivanje s ovom direktivom najkasnije do 30. rujna 2013. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je direktiva upućena državama članicama.

      Sastavljeno u Bruxellesu 7. veljače 2013.

            Za Komisiju

            Predsjednik

         José Manuel BARROSO

      (1)  SL L 365, 31.12.1994., str. 10.

      (2)  SL L 184, 17.7.1999., str. 23.
   PRILOG

         „PRILOG I.

            ILUSTRATIVNI PRIMJERI ZA KRITERIJE IZ ČLANKA 3. STAVKA 1.

            Ilustrativni primjeri za kriterij i.

            Ambalaža

                     Kutije za slatkiše

                     Ovojnica od folije za kutiju za CD

                     Vrećice za slanje kataloga i magazina (s magazinom)

                     Podlošci za kolače koji se prodaju zajedno s kolačima

                     Kalemi, tube i valjci na koje se namataju fleksibilni materijali (npr. plastična folija, aluminij, papir), osim kalema tuba i valjaka koji su dio proizvodnih strojeva i ne rabe se za prezentiranje proizvoda kao prodajne jedinice.

                     Lonci za cvijeće namijenjeni za korištenje samo tijekom prodaje i prijevoza biljaka, a ne za držanje biljke tijekom njezinog cijelog životnog vijeka.

                     Staklene bočice za injekcijske otopine.

                     ‚Spindle’ kutije za CD-e (koje se prodaju s CD-ima i nisu namijenjene za spremanje)

                     Vješalice za odjeću (koje se prodaju zajedno s odjevnim predmetima)

                     Kutije za šibice

                     Sustavi sterilnih barijera (vrećice, podlošci i materijali potrebni za očuvanje sterilnosti proizvoda)

                     Kapsule za automate za napitke (npr. kava, kakao, mlijeko) koje nakon uporabe ostaju prazne

                     Punjive čelične boce koje se koriste za različite vrste plina, isključujući vatrogasne aparate

            Predmeti koji nisu ambalaža

                     Lonci za cvijeće namijenjeni za držanje biljke tijekom njezinog cijelog životnog vijeka

                     Kutije za alat

                     Čajne filtar vrećice

                     Voštani ovoj za sir

                     Ovici za kobasice

                     Vješalice za odjeću (koje se prodaju zasebno)

                     Kapsule za automate za kavu, vrećice za kavu od folije, filtar vrećice za kavu koje se bacaju zajedno s uporabljenim kavenim proizvodom

                     Patrone za pisače

                     Kutije za CD-e, DVD-e i videokasete (u kojima se prodaju CD-i, DVD-i i videokasete)

                     ‚Spindle’ kutije za CD-e (koje se prodaju prazne i namijenjene su za spremanje)

                     Topive vrećice za deterdžente

                     Lampioni (posude za svijeće)

                     Mehanički mlinac (ugrađen u punjivu posudu, npr. punjivi mlinac za papar)

            Ilustrativni primjeri za kriterij ii.

            Predmeti koji su ambalaža, ako su dizajnirani i namijenjeni za punjenje na prodajnom mjestu

                     Papirnate ili plastične vrećice za nošenje

                     Tanjuri i šalice za jednokratnu uporabu

                     Prozirna prijanjajuća folija

                     Vrećice za sendviče

                     Aluminijska folija

                     Plastična folija za odjeću opranu u praonama rublja

            Predmeti koji nisu ambalaža

                     Štapić za miješanje

                     Pribor za jelo za jednokratnu uporabu

                     Papir za umatanje (koji se prodaje zasebno)

                     Papirnati kalupi za pečenje (koji se prodaju prazni)

                     Podlošci za kolače koji se prodaju bez kolača

            Ilustrativni primjeri za kriterij iii.

            Ambalaža

         Etikete obješene ili pričvršćene na proizvod

            Predmeti koji su dio ambalaže

                     Četkica maskare koja čini dio čepa posudice

                     Ljepljive etikete pričvršćene na drugu ambalažu

                     Klamerice

                     Plastični naglavci

                     Dozirna kugla koja čini dio sustava za zatvaranje posude za deterdžent

                     Mehanički mlinac (ugrađen u posudu za jednokratnu uporabu, napunjen proizvodom, npr. mlinac za papar napunjen paprom)

            Predmeti koji nisu ambalaža

         Pričvrsna pločica za radiofrekvencijsku identifikaciju (RFID)”


title: Direktiva Komisije 2003/26/EZ od 3. travnja 2003. o prilagodbi tehničkom napretku Direktive 2000/30/EZ Europskog parlamenta i Vijeća u vezi s ograničivačem brzine i emisija ispušnih plinova gospodarskih vozila  Tekst značajan za EGP

text:
               07/Sv. 003

               HR

               Službeni list Europske unije

               97

         32003L0026

               L 090/37

               SLUŽBENI LIST EUROPSKE UNIJE

               03.04.2003.

      DIREKTIVA KOMISIJE 2003/26/EZ
   od 3. travnja 2003.
   o prilagodbi tehničkom napretku Direktive 2000/30/EZ Europskog parlamenta i Vijeća u vezi s ograničivačem brzine i emisija ispušnih plinova gospodarskih vozila
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2000/30/EZ Europskog parlamenta i Vijeća od 6. lipnja 2000. o inspekcijskom nadzoru na cesti radi utvrđivanja tehničke ispravnosti gospodarskih vozila koja prometuju u Zajednici (1), a posebno njezin članak 8.,
   budući da:

               (1)

               Direktiva 2000/30/EZ odnosi se na pravni okvir za inspekcijski nadzor na cesti radi utvrđivanja tehničke ispravnosti gospodarskih vozila bez obzira na to prevoze li putnike ili teret. Od država članica se zahtijeva da godišnji tehnički pregled svake godine dopune nenajavljenim inspekcijskim nadzorom reprezentativnog uzorka gospodarskih vozila na svojim cestama.

               (2)

               Područje tehničkih pregleda obuhvaćeno je Direktivom Vijeća 96/96/EZ od 20. prosinca 1996. o usklađivanju zakonodavstava država članica u vezi s tehničkim pregledima motornih vozila i njihovih prikolica (2), kako je zadnje izmijenjena Direktivom Komisije 2001/11/EZ (3) koja se odnosi na redovite tehničke preglede vozila i Direktivom 2000/30/EZ koja se odnosi na inspekcijski nadzor na cesti teških gospodarskih vozila kojima se utvrđuje njihova tehnička ispravnost. Za obje se direktive koristi isti Odbor i isti postupak prilagodbe tehničkom napretku.

               (3)

               Direktiva 96/96/EZ izmijenjena je tako da sada predviđa strože granične vrijednosti emisija za određene kategorije motornih vozila i provjere ispravnosti ograničivača brzine u teškim gospodarskim vozilima. Kako bi bila sukladna navedenoj Direktivi, Direktivu 2000/30/EZ također treba prilagoditi tako da se u nju uključe nove tehničke odredbe, odnosno da se u sklopu inspekcijskog nadzora na cesti provjeravaju i sustavi ugrađene dijagnostike (OBD) i ograničivači brzine. Nadalje, Direktivu 2000/30/EZ je (zajedno s Direktivom 96/96/EZ) potrebno ažurirati kako bi sadržavala revidirane granične vrijednosti kontrole emisija za određene kategorije motornih vozila.

               (4)

               Odredbe ove Direktive u skladu su s mišljenjem Odbora za prilagodbu tehničkom napretku uspostavljenog na temelju članka 8. Direktive 96/96/EZ,

         DONIJELA JE OVU DIREKTIVU:
   Članak 1.
   Prilozi I. i II. Direktivi 2000/30/EZ mijenjaju se kako je utvrđeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 1. siječnja 2004. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekstove odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 3. travnja 2003.

            Za Komisiju

         Loyola DE PALACIO

            Potpredsjednica

      (1)  SL L 203, 10.8.2000., str. 1.

      (2)  SL L 46, 17.2.1997., str. 1.

      (3)  SL L 48, 17.2.2001., str. 20.
   PRILOG
   Prilozi I. i II. Direktivi 2000/30/EZ mijenjaju se kako slijedi:

               1.

               U točki 10. Priloga I., točka (k) zamjenjuje se sljedećim:

                           „(k)

                           ograničivač brzine (ugradnja i funkcija)”.

               2.

               Prilog II. mijenja se kako slijedi:

                           —

                           točka 2. zamjenjuje se sljedećim:

                              „2.   Posebni uvjeti u vezi s emisijom ispušnih plinova

                              2.1.   Motorna vozila s (benzinskim) motorom s vanjskim izvorom paljenja

                                          (a)

                                          Ako ne postoji napredni sustav kontrole emisija ispušnih plinova kao što je trosmjerni katalizator kojim upravlja lambda-sonda:

                                                      1.

                                                      Vizualni pregled ispušnog sustava kako bi se provjerilo je li potpun i u zadovoljavajućem stanju te propušta li igdje.

                                                      2.

                                                      Vizualni pregled opreme za kontrolu emisija koju je ugradio proizvođač kako bi se provjerilo je li potpuna i u zadovoljavajućem stanju te propušta li igdje.

                                                Nakon primjerenog vremena kondicioniranja motora (poštujući preporuke proizvođača) mjeri se koncentracija ugljičnog monoksida (CO) u ispušnim plinovima kada je motor u praznom hodu (bez opterećenja).
                                          Najveća dopuštena koncentracija CO u ispušnim plinovima jest ona koju je naveo proizvođač vozila. Ako ta informacija nije dostupna ili ako nadležna tijela države članice odluče ne koristiti tu vrijednost kao referentnu, koncentracija CO ne smije premašiti sljedeće vrijednosti:

                                                      i.

                                                      za vozila koja su prvi put registrirana ili stavljena u promet između datuma od kojeg države članice zahtijevaju usklađenost vozila sa zahtjevima Direktive 70/220/EEZ (1) i 1. listopada 1986.: CO – 4,5 % vol.;

                                                      ii.

                                                      za vozila koja su prvi put registrirana ili stavljena u promet nakon 1. listopada 1986. – 3,5 % vol.

                                          (b)

                                          Ako postoji napredni sustav nadzora emisija ispušnih plinova kao što je trosmjerni katalizator kojim upravlja lambda-sonda:

                                                      1.

                                                      Vizualni pregled ispušnog sustava kako bi se provjerilo je li potpun i u zadovoljavajućem stanju te propušta li igdje.

                                                      2.

                                                      Vizualni pregled opreme za nadzor emisija koju je ugradio proizvođač kako bi se provjerilo je li potpuna i u zadovoljavajućem stanju te propušta li igdje.

                                                      3.

                                                      Utvrđivanje učinkovitosti sustava vozila za nadzor emisija mjerenjem vrijednosti lambda i koncentracije CO u ispušnim plinovima u skladu s odjeljkom 4. ili s postupcima koje su predložili proizvođači i koji su bili odobreni u vrijeme homologacije vozila. Za svako ispitivanje motor se kondicionira u skladu s preporukama proizvođača vozila.

                                                      4.

                                                      Emisije ispušnih plinova – granične vrijednosti.

                                                Najveća dopuštena koncentracija CO u ispušnim plinovima jest ona koju navodi proizvođač vozila. Ako ovaj podatak nije dostupan, koncentracija CO ne smije premašiti sljedeće vrijednosti:

                                                      i.

                                                      Mjerenje u praznom hodu motora:

                                                                  —

                                                                  Najveća dopuštena koncentracija CO u ispušnim plinovima ne smije biti veća od 0,5 % vol., a za vozila homologirana u skladu s graničnim vrijednostima prikazanim u retku (A) ili retku (B) tablice u odjeljku 5.3.1.4. Priloga I. Direktivi 70/220/EEZ, kako je izmijenjena Direktivom 98/69/EZ (2) ili naknadnim izmjenama, najveća koncentracija CO ne smije biti veća od 0,3 % vol. Ako usklađivanje s Direktivom 70/220/EEZ, kako je izmijenjena Direktivom 98/69/EZ, nije moguće, tada se na vozila koja su registrirana ili prvi put stavljena u promet nakon 1. srpnja 2002. primjenjuje gore navedeno.

                                                      ii.

                                                      Mjerenje pri velikom broju okretaja motora u praznom hodu (bez opterećenja), broj okretaja motora mora iznositi najmanje 2000 min-1:

                                                                  —

                                                                  Koncentracija CO: najviše 0,3 % vol., a za vozila homologirana u skladu s graničnim vrijednostima prikazanim u retku (A) ili retku (B) tablice u odjeljku 5.3.1.4. Priloga I. Direktivi 70/220/EEZ, kako je izmijenjena Direktivom 98/69/EZ ili naknadnim izmjenama, najveća koncentracija CO ne smije biti veća od 0,2 % vol. Ako usklađivanje s Direktivom 70/220/EEZ, kako je izmijenjena Direktivom 98/69/EZ, nije moguće, tada se na vozila koja su registrirana ili prvi put stavljena u promet nakon 1. srpnja 2002. primjenjuje gore navedeno.

                                                                  —

                                                                  Lambda: 1 ± 0,03 ili u skladu sa specifikacijama proizvođača.

                                                      iii.

                                                      Za motorna vozila s ugrađenim sustavima dijagnostike (OBD) u skladu s Direktivom 70/220/EEZ (kako je izmijenjena Direktivom 98/69/EZ i naknadnim izmjenama) države članice mogu umjesto ispitivanja navedenog pod i. utvrditi ispravnost sustava emisija na temelju odgovarajućeg očitanja uređaja OBD-a i istodobne provjere ispravnosti sustava OBD-a.

                                    2.2.   Motorna vozila opremljena (dizelskim) motorima s kompresijskim paljenjem

                                          (a)

                                          Zacrnjenost ispušnog plina mjeri se tijekom slobodnog ubrzanja (bez opterećenja od praznog hoda do graničnog broja okretaja motora) s ručicom mjenjača u neutralnom položaju i uključenom spojkom.

                                          (b)

                                          Prethodno kondicioniranje vozila:

                                                      1.

                                                      Vozila se mogu ispitati bez prethodnog kondicioniranja iako je zbog sigurnosnih razloga potrebno provjeriti je li motor topao i u zadovoljavajućem mehaničkom stanju.

                                                      2.

                                                      Osim u skladu s podstavkom (d) točkom (5), nijedno vozilo ne može ne zadovoljiti na ispitivanju osim ako nije bilo prethodno kondicionirano u skladu sa sljedećim zahtjevima:

                                                                  i.

                                                                  Motor mora biti potpuno topao, na primjer temperatura motornog ulja izmjerena uz pomoć sonde u cijevi za mjerenje razine ulja u motoru mora iznositi barem 80 °C ili biti na normalnoj radnoj temperaturi, ako je ova niža, ili temperatura motornog sklopa izmjerena pomoću razine infracrvenog zračenja mora biti barem jednaka. Ako je zbog konstrukcije vozila ovo mjerenje teško izvedivo, normalna radna temperatura motora može se utvrditi na neki drugi način, na primjer radom rashladnog ventilatora motora.

                                                                  ii.

                                                                  Ispušni sustav mora se pročistiti s barem tri ciklusa ubrzanja ili na jednakovrijedan način.

                                          (c)

                                          Postupak ispitivanja:

                                                      1.

                                                      Vizualni pregled opreme za nadzor emisija koju je ugradio proizvođač kako bi se utvrdilo je li potpuna i u zadovoljavajućem stanju te propušta li igdje.

                                                      2.

                                                      Motor i turbopunjač, ako je ugrađen, moraju prije početka svakog ciklusa slobodnog ubrzanja biti u praznom hodu. Kod teških dizelskih motora to znači da je potrebno pričekati barem 10 sekundi nakon otpuštanja papučice gasa.

                                                      3.

                                                      Kako bi se započeo svaki ciklus slobodnog ubrzanja papučicu gasa potrebno je do kraja pritisnuti brzo i kontinuirano (u manje od jedne sekunde), ali ne naglo, kako bi se postigao najveći dotok goriva iz pumpe za ubrizgavanje goriva.

                                                      4.

                                                      Tijekom svakog ciklusa slobodnog ubrzanja motor mora dostići maksimalni broj okretaja ili, za vozila s automatskim mjenjačem, broj okretaja koji je naveo proizvođač ili, ako su ti podaci nedostupni, dvije trećine maksimalnog broja okretaja prije otpuštanja papučice gasa. To se može provjeriti, na primjer, praćenjem brzine rada motora ili dopuštajući da prođe dovoljno vremena između početnog pritiska papučice gasa i otpuštanja, što u slučaju vozila iz kategorija 1. i 2. iz Priloga I., mora iznositi barem dvije sekunde.

                                          (d)

                                          Granične vrijednosti:

                                                      1.

                                                      Razina koncentracije ne smije premašiti razinu navedenu na pločici u skladu s Direktivom Vijeća 72/306/EEZ (3).

                                                      2.

                                                      Ako taj podatak nije dostupan ili ako nadležna tijela države članice odluče ne koristiti tu vrijednost kao referentnu, razina koncentracije ne smije premašiti razinu koju je naveo proizvođač ili sljedeće granične vrijednosti koeficijenta upijanja:

                                                                  —

                                                                  Najveći koeficijent upijanja za:

                                                                              —

                                                                              dizelske motore s prirodnim usisavanjem = 2,5 m-1

                                                                              —

                                                                              dizelske motore s turbinskim prednabijanjem = 3,0 m-1

                                                                              —

                                                                              granična vrijednost od 1,5 m-1 primjenjuje se na sljedeća vozila homologirana u skladu s graničnim vrijednostima prikazanim u:

                                                                                (a)

                                                                                retku (B) tablice u odjeljku 5.3.1.4. Priloga I. Direktivi 70/220/EEZ, kako je izmijenjena Direktivom 98/69/EZ – (laka teretna vozila – dizel – Euro4);

                                                                                (b)

                                                                                retku (B1) tablice u odjeljku 6.2.1. Priloga I. Direktivi 88/77/EEZ, kako je izmijenjena Direktivom 1999/96/EZ – (teška teretna vozila – dizel – Euro4);

                                                                                (c)

                                                                                retku (B2) tablice u odjeljku 6.2.1. Priloga I. Direktivi 88/77/EEZ, kako je izmijenjena Direktivom 1999/96/EZ – (teška teretna vozila – dizel – Euro5);

                                                                                (d)

                                                                                retku (C) tablice u odjeljku 6.2.1. Priloga I. Direktivi 88/77/EEZ, kako je izmijenjena Direktivom 1999/96/EZ – (teška teretna vozila – dizel – EEV);

                                                                                ili granične vrijednosti u kasnijim izmjenama Direktive 70/220/EEZ, kako je izmijenjena Direktivom 98/69/EZ, ili granične vrijednosti u kasnijim izmjenama Direktive 88/77/EEZ, kako je izmijenjena Direktivom 1999/96/EZ, ili istovrijedne vrijednosti u slučaju uporabe opreme koja se razlikuje od one korištene za EZ homologaciju tipa.
                                                                              Ako usklađivanje s odjeljkom 5.3.1.4. Priloga I. Direktivi 70/220/EEZ, kako je izmijenjena Direktivom 98/69/EZ, ili odjeljkom 6.2.1. Priloga I. Direktivi 88/77/EEZ, kako je izmijenjena Direktivom 1999/96/EZ, nije moguće, tada se gore navedeno primjenjuje na vozila registrirana ili prvi put stavljena u promet nakon 1. srpnja 2008.

                                                      3.

                                                      Vozila koja su prvi put registrirana ili stavljena u promet prije 1. siječnja 1980. ne podliježu ovim zahtjevima.

                                                      4.

                                                      Vozilo ne zadovoljava na ispitivanju samo ako aritmetička sredina vrijednosti barem zadnjih triju ciklusa slobodnog ubrzanja prelazi graničnu vrijednost. To se može izračunati tako da se zanemari svako mjerenje koje znatno odstupa od izmjerene srednje vrijednosti ili rezultat bilo kojeg drugog statističkog izračuna koji u obzir uzima disperziju mjerenja. Države članice mogu ograničiti broj ispitnih ciklusa.

                                                      5.

                                                      Kako bi se izbjeglo nepotrebno ispitivanje, države članice mogu, iznimno od odredaba stavka 2.2. podstavka (d) točke (4), odlučiti da vozila ne zadovoljavaju na ispitivanju ako njihove izmjerene vrijednosti znatno prelaze granične vrijednosti nakon manje od tri ciklusa slobodnog ubrzanja ili nakon ciklusa pročišćavanja (ili jednakovrijednih postupaka) iz podstavka 2.2. točke (b) alineje 2., pod ii. Isto tako, kako bi se izbjeglo nepotrebno ispitivanje, države članice mogu, iznimno od odredaba podstavka 2.2. podstavka (d) točke (4.), odlučiti da vozila zadovoljavaju na ispitivanju ako su njihove izmjerene vrijednosti znatno niže od graničnih vrijednosti nakon manje od tri ciklusa slobodnog ubrzanja ili nakon ciklusa pročišćavanja (ili jednakovrijednih postupaka) iz podstavka 2.2. točke (b) alineje 2., pod ii.

                                    2.3.   Oprema za ispitivanje

                              Emisije iz vozila ispituju se pomoću opreme projektirane za točno utvrđivanje poštuju li granične vrijednosti koje je propisao ili naveo proizvođač.

                           —

                           Dodaje se točka 3., kako slijedi:

                              „3.   Posebni uvjeti u vezi s ograničivačem brzine

                                          —

                                          ako je moguće, provjeriti je li sukladno zahtjevima Direktive Vijeća 92/6/EEZ (4) ugrađen ograničivač brzine,

                                          —

                                          provjeriti valjanost pločice ograničivača brzine,

                                          —

                                          ako je moguće, provjeriti jesu li plomba ograničivača brzine i, prema potrebi, bilo koje drugo sredstvo za zaštitu spojeva od nedopuštenog rukovanja netaknuti,

                                          —

                                          ako je moguće, provjeriti sprečava li ograničivač brzine da vozila iz članaka 2. i 3. Direktive 92/6/EEZ prijeđu propisane vrijednosti.

      (1)  SL L 76, 9.3.1970., str. 1.

      (2)  SL L 350, 28.12.1998., str. 1.

      (3)  SL L 190, 20.8.1972., str. 1.”

      (4)  SL L 57, 2.3.1992., str. 27.”


title: Direktiva Komisije 2008/77/EZ od 25. srpnja 2008. o izmjeni Direktive 98/8/EZ Europskog parlamenta i Vijeća radi uvrštenja tiametoksama kao aktivne tvari u njezin Prilog I.  Tekst značajan za EGP

text:
                  03/Sv. 65

                  HR

                  Službeni list Europske unije

                  81

            32008L0077

                  L 198/41

                  SLUŽBENI LIST EUROPSKE UNIJE

            DIREKTIVA KOMISIJE 2008/77/EZ
      od 25. srpnja 2008.
      o izmjeni Direktive 98/8/EZ Europskog parlamenta i Vijeća radi uvrštenja tiametoksama kao aktivne tvari u njezin Prilog I.
      (Tekst značajan za EGP)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
      budući da:

                  (1)

                  Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje treba ocijeniti s obzirom na njihovo moguće uvrštenje u Prilog I., I.A ili I.B Direktivi 98/8/EZ. Taj popis uključuje tiametoksam.

                  (2)

                  Na temelju Uredbe (EZ) br. 1451/2007, tiametoksam je ocijenjen u skladu s člankom 11. stavkom 2. Direktive 98/8/EZ za uporabu u pripravcima vrste 8, sredstva za zaštitu drva, kako je utvrđeno u Prilogu V. Direktivi 98/8/EZ.

                  (3)

                  Španjolska je imenovana državom članicom izvjestiteljicom i Komisiji je podnijela izvješće nadležnog tijela zajedno s preporukom 27. srpnja 2007. u skladu s člankom 14. stavcima 4. i 6. Uredbe (EZ) br. 1451/2007.

                  (4)

                  Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda uneseni su u izvješće o ocjeni u okviru Stalnog odbora za biocidne pripravke 22. veljače 2008.

                  (5)

                  Iz provedenih ispitivanja proizlazi da se za biocidne pripravke koji se koriste kao sredstva za zaštitu drva i sadrže tiametoksam može očekivati da će udovoljavati zahtjevima utvrđenim u članku 5. Direktive 98/8/EZ. Stoga je primjereno uvrstiti tiametoksam u Prilog I., kako bi se osiguralo da se dozvole za biocidne pripravke koji se koriste kao sredstva za zaštitu drva i koji sadrže tiametoksam u svim državama članicama mogu odobriti, izmijeniti ili poništiti u skladu s člankom 16. stavkom 3. Direktive 98/8/EZ.

                  (6)

                  Međutim, neprihvatljivi rizici utvrđeni su kod in situ obrade drva na otvorenom prostoru i kod obrađenog drva izloženog atmosferilijama. Stoga dozvole za te uporabe mogu biti odobrene samo ako se dostave podaci koji dokazuju da se pripravci mogu koristiti bez neprihvatljivih rizika za okoliš.

                  (7)

                  U svjetlu nalaza izvješća o ocjeni, za proizvode koji sadrže tiametoksam i koriste se kao sredstva za zaštitu drva primjereno je zahtijevati primjenu mjera za ublažavanje rizika na razini izdavanja dozvola za pripravke, čime bi se osiguralo ublažavanje rizika na prihvatljivu razinu u skladu s člankom 5. Direktive 98/8/EZ i njezinim Prilogom VI. Posebno bi trebalo poduzeti odgovarajuće mjere za zaštitu tla i vodenih ekosustava budući da su tijekom ocjenjivanja u tim ekosustavima utvrđeni neprihvatljivi rizici, te bi se pripravci namijenjeni industrijskoj i/ili profesionalnoj upotrebi trebali koristiti s odgovarajućom zaštitnom opremom u slučaju da se utvrđeni rizik za industrijske i/ili profesionalne korisnike ne može smanjiti drugim sredstvima.

                  (8)

                  Bitno je da se odredbe ove Direktive primjenjuju istodobno u svim državama članicama kako bi se na tržištu osiguralo jednako postupanje s biocidnim pripravcima koji sadrže aktivnu tvar tiametoksam te olakšalo pravilno funkcioniranje tržišta biocidnih pripravaka općenito.

                  (9)

                  Prije uvrštenja aktivne tvari u Prilog I., državama članicama i zainteresiranim stranama trebalo bi osigurati razuman rok kako bi im se omogućila priprema za udovoljavanje novim zahtjevima koje to uvrštenje nosi te kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka koje u skladu s člankom 12. stavkom 1. točkom (c) podtočkom ii. Direktive 98/8/EZ, počinje od dana uvrštenja.

                  (10)

                  Nakon uvrštenja državama članicama trebalo bi omogućiti razuman rok za provedbu članka 16. stavka 3. Direktive 98/8/EZ, a posebno za odobravanje, izmjenu ili poništenje dozvola za biocidne pripravke u vrsti pripravka 8 koji sadrže tiametoksam kako bi osigurale njihovu usklađenost s Direktivom 98/8/EZ.

                  (11)

                  Direktivu 98/8/EZ bi stoga trebalo na odgovarajući način izmijeniti.

                  (12)

                  Mjere predviđene u ovoj Direktivi u skladu su s mišljenjem Stalnog odbora za biocidne pripravke,

            DONIJELA JE OVU DIREKTIVU:
      Članak 1.
      Prilog I. Direktivi 98/8/EZ mijenja se u skladu s Prilogom ovoj Direktivi.
      Članak 2.
      Prenošenje
      1.   Države članice najkasnije do 30. lipnja 2009. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
      One primjenjuju te odredbe od 1. srpnja 2010.
      Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
      2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 25. srpnja 2008.

               Za Komisiju

            Stavros DIMAS

               Član Komisije

         (1)  SL L 123, 24.4.1998., str. 1. Direktiva kako je zadnje izmijenjena Direktivom 2008/31/EZ (SL L 81, 20.3.2008., str. 57.).

         (2)  SL L 325, 11.12.2007., str. 3.

         PRILOG
         U Prilog I. Direktivi 98/8/EZ umeće se sljedeći unos „Br. 14”:

                        Br.

                        Opći naziv

                        Naziv IUPAC Identifikacijske oznake

                        Najmanja čistoća aktivne tvari u biocidnom pripravku koji se stavlja na tržište

                        Datum uvrštenja

                        Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštenju koja se odnosi na dotičnu aktivnu tvar)

                        Datum isteka uvrštenja

                        Vrsta pripravka

                        Posebne odredbe (*)

                        „14

                        tiametoksam

                        tiametoksam
                        EC br.: 428-650-4
                        CAS br.: 153719-23-4

                        980 g/kg

                        1. srpanj 2010.

                        30. lipanj 2012.

                        30. lipanj 2020.

                        8

                        Države članice osiguravaju da dozvole podliježu sljedećim uvjetima:
                        S obzirom na pretpostavke iznesene tijekom ocjene rizika, proizvodi odobreni za industrijsku i/ili profesionalnu upotrebu moraju se koristiti s prikladnom opremom za osobnu zaštitu, osim ako se u zahtjevu za izdavanje dozvole za pripravak može dokazati da rizici za industrijske i/ili profesionalne korisnike drugim sredstvima mogu biti smanjeni na prihvatljivu razinu.
                        S obzirom na utvrđene rizike za tlo i vodene ekosustave, moraju se poduzimati odgovarajuće mjere za ublažavanje rizika kako bi se zaštitili ti predjeli. Posebno, na oznakama i/ili sigurnosnim listovima za pripravke odobrene za industrijsku upotrebu navodi se da svježe obrađena drvna građa mora nakon obrade biti uskladištena na zaštićenom mjestu ili na nepromočivoj tvrdoj podlozi kako bi se spriječili direktni gubici u tlo ili vodu te kako se svako ispuštanje mora prikupiti radi ponovne uporabe ili odlaganja.
                        Proizvodi ne smiju biti odobreni za in situ obradu drva na otvorenome ili za drvo koje će biti izloženo atmosferilijama ako se ne dostave podaci koji dokazuju da će proizvod udovoljavati zahtjevima članka 5. i Priloga VI., ako je potrebno primjenom prikladnih mjera za ublažavanje rizika.”

            (*)  Za provedbu općih načela Priloga VI., sadržaj i zaključci izvješća o procjenama nalaze se na internetskoj stranici Komisije: http://ec.europa.eu/comm/environment/biocides/index.htm


title: 88/506/EEZ: Direktiva Komisije od 13. rujna 1988. o izmjeni Priloga II. Direktivi Vijeća 66/402/EEZ o stavljanju na tržište sjemena žitarica

text:
               03/Sv. 56

               HR

               Službeni list Europske unije

               94

         31988L0506

               L 274/44

               SLUŽBENI LIST EUROPSKE UNIJE

         DIREKTIVA KOMISIJE
   od 13. rujna 1988.
   o izmjeni Priloga II. Direktivi Vijeća 66/402/EEZ o stavljanju na tržište sjemena žitarica
   (88/506/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), kako je zadnje izmijenjena Direktivom 88/380/EEZ (2), a posebno njezin članak 21.a,
   budući da se, s obzirom na sadašnja znanstvena i tehnička saznanja, pokazalo da određene sorte zobi (Avena sativa) tipa „ozime zobi” imaju potencijalnu vrijednost kao stočna hrana;
   budući da je, međutim, teško proizvesti sjeme tih sorata s klijavošću koja je jednaka onoj koju uobičajeno postiže sjeme drugih sorata zobi;
   budući da je stoga, s obzirom na razvoj znanstvenih i tehničkih saznanja, za sorte zobi tipa „ozime zobi” primjereno smanjiti najmanju klijavost od 85 % za čisto sjeme utvrđenu za zob u Prilogu II. Direktivi 66/402/EEZ;
   budući da ovo smanjenje treba u prvom redu primijeniti samo u ograničenom razdoblju kako bi se daljnji tehnički podaci o ovim sortama mogli prikupiti i procijeniti;
   budući da su mjere predviđene ovom Direktivom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
   DONIJELA JE OVU DIREKTIVU:
   Članak 1.
   Prilog II. Direktivi 66/402/EEZ mijenja se kako slijedi:

               1.

               U tablici u odjeljku 2. točki (A), u stupcu 2. („Najmanja klijavost”), nakon brojke 85 određene za certificirano sjeme, prva i druga generacija sorte (između ostalog) Avena sativa, dodaje se referenca „(d)”.

               2.

               U odjeljku 2. točki (B), dodaje se sljedeći uvjet:

                           „(d)

                           U slučaju sorata Avena sativa koje su službeno razvrstane kao one tipa ‚ozime zobi’, države članice mogu do 30. lipnja 1990. smanjiti najmanju klijavost na 75 % za čisto sjeme. U tom slučaju, na službenoj oznaci treba biti napisano ‚najmanja klijavost 75 %.’”

         Članak 2.
   Države članice koje koriste mogućnost dodanu člankom 1. stavkom 2. obavješćuju Komisiju i ostale države članice o mjerama koje poduzimaju u tu svrhu.
   Članak 3.
   Ova je Direktiva upućena državama članicama.

      Sastavljeno u Bruxellesu 13. rujna 1988.

            Za Komisiju

         Frans ANDRIESSEN

            Potpredsjednik

      (1)  SL 125, 11.7.1966., str. 2309/66.

      (2)  SL L 187, 16.7.1988., str. 31.


title: Direktiva (EU) 2015/1794 Europskog parlamenta i Vijeća od 6. listopada 2015. o izmjeni direktiva 2008/94/EZ, 2009/38/EZ i 2002/14/EZ Europskog parlamenta i Vijeća te direktiva Vijeća 98/59/EZ i 2001/23/EZ u pogledu pomoraca (Tekst značajan za EGP)

text:
               8.10.2015

               HR

               Službeni list Europske unije

               L 263/1

         DIREKTIVA (EU) 2015/1794 EUROPSKOG PARLAMENTA I VIJEĆA
   od 6. listopada 2015.
   o izmjeni direktiva 2008/94/EZ, 2009/38/EZ i 2002/14/EZ Europskog parlamenta i Vijeća te direktiva Vijeća 98/59/EZ i 2001/23/EZ u pogledu pomoraca
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 153. stavak 2. točku (b), u vezi s člankom 153. stavkom 1. točkama (b) i (e),
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Odbora regija (2),
   u skladu s redovitim zakonodavnim postupkom (3),
   budući da:

               (1)

               Na temelju članka 153. Ugovora o funkcioniranju Europske unije (UFEU) Europski parlament i Vijeće mogu, u skladu s redovitim zakonodavnim postupkom, direktivama donijeti minimalne uvjete koji se postupno primjenjuju, s ciljem poboljšanja uvjeta rada i informiranja radnika te savjetovanja s njima. Takvim direktivama mora se izbjegavati uvođenje nerazmjernih troškova ili administrativnih, financijskih i pravnih ograničenja na način kojim bi se zadržavali stvaranje i razvoj malih i srednjih poduzeća koja su pokretačka snaga održivog rasta i stvaranja radnih mjesta.

               (2)

               Direktivama 2008/94/EZ (4), 2009/38/EZ (5) i 2002/14/EZ (6) Europskog parlamenta i Vijeća te direktivama Vijeća 98/59/EZ (7) i 2001/23/EZ (8) određeni pomorci se ili isključuju iz njihovog opsega, ili se u njima državama članicama dopušta da ih isključe.

               (3)

               Komisija je u Komunikaciji od 21. siječnja 2009. pod nazivom „Strateški ciljevi i preporuke za politiku pomorskog prometa EU-a do 2018.” naglasila važnost uspostave integriranog pravnog okvira kako bi se pomorski sektor učinio konkurentnijim.

               (4)

               Postojanje i/ili mogućnost uvođenja isključenjâ mogu spriječiti pomorce u potpunom uživanju njihovih prava na poštene i pravične radne uvjete i na informiranje i savjetovanje ili ograničiti potpuno uživanje tih prava. Ako postojanje i/ili mogućnost uvođenja isključenjâ nisu opravdani objektivnim razlozima i ako se pomorce ne tretira jednako, trebalo bi izbrisati odredbe kojima se takva isključenja dopuštaju.

               (5)

               Trenutačno pravno stanje, koje je djelomično rezultat posebne prirode pomorskog zanimanja, omogućuje nejednak tretman iste kategorije radnika od strane različitih država članica, ovisno o tome primjenjuju li one isključenja i neobvezna isključenja koja su dopuštena važećim zakonodavstvom. Znatan broj država članica uopće ne upotrebljava ta neobvezna isključenja ili ih upotrebljava samo u ograničenom opsegu.

               (6)

               Komisija je u Komunikaciji od 10. listopada 2007. pod nazivom „Integrirana pomorska politika za Europsku uniju” istaknula da se ta politika temelji na jasnom priznanju da su sva pitanja koja se odnose na europske oceane i mora međusobno povezana te da se politike povezane s morem moraju razvijati na koherentan način ako se njima žele postići željeni rezultati. Komisija je također naglasila potrebu za povećanjem broja i kvalitete pomorskih radnih mjesta za građane Unije te važnost poboljšanja uvjeta rada na plovilima, među ostalim ulaganjem u istraživanje, obrazovanje, osposobljavanje, zdravlje i sigurnost.

               (7)

               Ova je Direktiva u skladu sa strategijom Europa 2020. i njezinim ciljevima zapošljavanja te sa strategijom koju je Komisija utvrdila u Komunikaciji od 23. studenoga 2010. pod nazivom „Program za nove vještine i radna mjesta: Europski doprinos punoj zaposlenosti”.

               (8)

               Takozvano plavo gospodarstvo čini znatan dio gospodarstva Unije u obliku radnih mjesta i bruto dodane vrijednosti.

               (9)

               U skladu s člankom 154. stavkom 2. UFEU-a Komisija se savjetovala sa socijalnim partnerima na razini Unije o mogućem smjeru djelovanja Unije u ovom području.

               (10)

               Socijalni partneri u pomorskom sektoru, u okviru svojeg socijalnog dijaloga, postigli su zajednički dogovor koji ima iznimnu važnost za ovu Direktivu. Tim se zajedničkim dogovorom postiže dobra ravnoteža između potrebe poboljšanja uvjeta rada pomoraca i potrebe odgovarajućeg uzimanja u obzir posebnih obilježja tog sektora.

               (11)

               S obzirom na posebnu prirodu pomorskog sektora i posebne uvjete rada radnika obuhvaćenih isključenjima koja su ukinuta ovom Direktivom, potrebno je prilagoditi pojedine odredbe direktiva koje se mijenjaju ovom Direktivom tako da odražavaju posebnosti dotičnog sektora.

               (12)

               Uzimajući u obzir tehnološki razvoj u posljednjih nekoliko godina, posebno u pogledu komunikacijske tehnologije, zahtjeve u vezi s informiranjem i savjetovanjem trebalo bi ažurirati i primjenjivati na najprikladniji način, među ostalim upotrebom novih tehnologija za daljinsku komunikaciju i poboljšanjem dostupnosti interneta te osiguranjem njegove razumne upotrebe na plovilima, kako bi se poboljšalo provedbu ove Direktive.

               (13)

               Prava pomoraca obuhvaćena ovom Direktivom koja države članice pružaju u nacionalnom zakonodavstvu kojim se provode direktive 2008/94/EZ, 2009/38/EZ, 2002/14/EZ, 98/59/EZ i 2001/23/EZ ne bi smjela biti narušena. Provedba ove Direktive ne bi smjela poslužiti kao opravdanje za bilo kakav povratak na stanje koje bi bilo lošije od stanja koje već prevladava u svakoj državi članici.

               (14)

               Konvencijom o radu pomoraca iz 2006. Međunarodne organizacije rada nastoje se ostvariti kako dostojni radni i životni uvjeti za pomorce, osiguravanjem zdravstvenih i sigurnosnih standarda, poštenih uvjeta zaposlenja i stručnog osposobljavanja te poštenog tržišnog natjecanja za brodovlasnike putem globalne primjene te Konvencije, tako i zajamčiti ravnopravni uvjeti na međunarodnoj razini u pogledu pojedinih, ali ne svih, prava zaposlenika, bez obzira na nacionalnost ili zastavu plovila. Tom konvencijom, Direktivom Vijeća 2009/13/EZ (9) te direktivama 2009/16/EZ (10) i 2013/54/EU (11) Europskog parlamenta i Vijeća utvrđena su prava pomoraca na pristojne uvjete rada u širokom rasponu područja te se tim aktima pomorcima osiguravaju koherentna prava i zaštita na radu i pruža doprinos stvaranju ravnopravnih uvjeta, među ostalim unutar Unije.

               (15)

               Unija bi trebala nastojati poboljšati uvjete rada i života na brodovima te iskoristiti potencijal za inovacije kako bi pomorski sektor postao privlačniji za pomorce Unije, među ostalim za mlade radnike.

               (16)

               S obzirom na to da cilj ove Direktive, to jest poboljšanje uvjeta rada pomoraca i informiranje pomoraca te savjetovanje s njima ne mogu dostatno ostvariti države članice, nego se zbog opsega i učinaka djelovanja on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Direktiva ne prelazi ono što je potrebno za ostvarivanje tog cilja.

               (17)

               Ovom se Direktivom poštuju temeljna prava i načela priznata u Povelji Europske unije o temeljnim pravima, a posebno pravo na informiranje i savjetovanje u poduzeću i pravo na poštene i pravične radne uvjete. Ovu Direktivu trebalo bi provoditi u skladu s tim pravima i načelima.

               (18)

               Direktive 2008/94/EZ, 2009/38/EZ, 2002/14/EZ, 98/59/EZ i 2001/23/EZ trebalo bi stoga na odgovarajući način izmijeniti,

         DONIJELI SU OVU DIREKTIVU:
   Članak 1.
   Izmjena Direktive 2008/94/EZ
   Članak 1. stavak 3. Direktive 2008/94/EZ zamjenjuje se sljedećim:

      „3.   Ako se takva odredba već primjenjuje u njihovu nacionalnom zakonodavstvu, države članice mogu i dalje iz opsega ove Direktive isključiti radnike u kućanstvu koje zapošljava fizička osoba.”

   Članak 2.
   Izmjene Direktive 2009/38/EZ
   Direktivu 2009/38/EZ mijenja se kako slijedi:

               1.

               U članku 1. stavak 7. briše se.

               2.

               U članku 10. stavku 3. dodaju se sljedeći podstavci:
               „Član posebnog pregovaračkog tijela ili Europskog radničkog vijeća ili njegov zamjenik, koji je član posade pomorskog plovila, ima pravo sudjelovati na sastanku posebnog pregovaračkog tijela ili Europskog radničkog vijeća ili na bilo kojem drugom sastanku predviđenom postupcima uspostavljenima na temelju članka 6. stavka 3. ako se u vrijeme održavanja sastanka taj član ili zamjenik ne nalazi na moru ili u luci u zemlji koja nije zemlja u kojoj brodarsko poduzeće ima sjedište.
               Ako je to moguće, sastanci se planiraju kako bi se olakšalo sudjelovanje članova ili njihovih zamjenika, koji su članovi posada pomorskih plovila.
               U slučajevima u kojima član posebnog pregovaračkog tijela ili Europskog radničkog vijeća ili njegov zamjenik, koji je član posade pomorskog plovila, ne može prisustvovati sastanku, razmatra se, ako je to moguće, mogućnost upotrebe novih informacijskih i komunikacijskih tehnologija.”

         Članak 3.
   Izmjena Direktive 2002/14/EZ
   Članak 3. stavak 3. Direktive 2002/14/EZ briše se.
   Članak 4.
   Izmjene Direktive 98/59/EZ
   Direktiva 98/59/EZ mijenja se kako slijedi:

               1.

               U članku 1. stavku 2. točka (c) briše se.

               2.

               U članku 3. stavku 1. iza drugog podstavka umeće se sljedeći podstavak:
               „Ako se planirano kolektivno otkazivanje odnosi na članove posade pomorskog plovila, poslodavac to priopćuje nadležnom tijelu države čiju zastavu plovilo vije.”

         Članak 5.
   Izmjena Direktive 2001/23/EZ
   Članak 1. stavak 3. Direktive 2001/23/EZ zamjenjuje se sljedećim:

      „3.   Ova se Direktiva primjenjuje na prijenos pomorskih plovila koji je dio prijenosa poduzeća, pogona ili dijela poduzeća ili pogona u smislu stavaka 1. i 2., pod uvjetom da se preuzimatelj nalazi odnosno da poduzeće, pogon ili dio poduzeća ili pogona koje se prenosi ostaje na teritorijalnom području primjene Ugovora.
      Ova se Direktiva ne primjenjuje ako se predmet prijenosa sastoji isključivo od jednog ili više pomorskih plovila.”

   Članak 6.
   Razina zaštite
   Provedba ove Direktive ni u kom slučaju ne smije biti razlog za snižavanje opće razine zaštite osoba obuhvaćenih ovom Direktivom, koju države članice već pružaju u područjima obuhvaćenima direktivama 2008/94/EZ, 2009/38/EZ, 2002/14/EZ, 98/59/EZ i 2001/23/EZ.
   Članak 7.
   Izvješćivanje od strane Komisije
   Komisija, nakon savjetovanja s državama članicama i socijalnim partnerima na razini Unije, podnosi izvješće Europskom parlamentu i Vijeću o provedbi i primjeni članaka 4. i 5. do 10. listopada 2019.
   Članak 8.
   Prenošenje
   1.   Države članice donose zakone i druge propise potrebne za usklađivanje s ovom Direktivom do 10. listopada 2017. One o tome odmah obavješćuju Komisiju.
   Kada države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području obuhvaćenom ovom Direktivom.
   Članak 9.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.
   Članak 10.
   Adresati
   Ova je Direktiva upućena državama članicama.

      Sastavljeno u Strasbourgu 6. listopada 2015.

            Za Europski Parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL C 226, 16.7.2014., str. 35.

      (2)  SL C 174, 7.6.2014., str. 50.

      (3)  Stajalište Europskog parlamenta od 8. srpnja 2015.(još nije objavljeno u Službenom listu) i Odluka Vijeća od 18. rujna 2015.

      (4)  Direktiva 2008/94/EZ Europskog parlamenta i Vijeća od 22. listopada 2008. o zaštiti zaposlenika u slučaju insolventnosti njihovog poslodavca (SL L 283, 28.10.2008., str. 36.).

      (5)  Direktiva 2009/38/EZ Europskog parlamenta i Vijeća od 6. svibnja 2009. o osnivanju Europskog radničkog vijeća ili uvođenju postupka koji obuhvaća poduzeća i skupine poduzeća na razini Zajednice radi obavješćivanja i savjetovanja radnika (SL L 122, 16.5.2009., str. 28.).

      (6)  Direktiva 2002/14/EZ Europskog parlamenta i Vijeća od 11. ožujka 2002. o uspostavljanju općeg okvira za obavješćivanje i savjetovanje s radnicima u Europskoj zajednici (SL L 80, 23.3.2002., str. 29.).

      (7)  Direktiva Vijeća 98/59/EZ od 20. srpnja 1998. o usklađivanju zakonodavstava država članica u odnosu na kolektivno otkazivanje (SL L 225, 12.8.1998., str. 16.).

      (8)  Direktiva Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona ili dijelova poduzeća ili pogona (SL L 82, 22.3.2001., str. 16.).

      (9)  Direktiva Vijeća 2009/13/EZ od 16. veljače 2009. o provedbi Sporazuma koji su sklopili Udruženje brodovlasnika Europske zajednice (ECSA) i Europski savez transportnih radnika (ETF) o Konvenciji o radu pomoraca iz 2006. i izmjeni Direktive 1999/63/EZ (SL L 124, 20.5.2009., str. 30.).

      (10)  Direktiva 2009/16/EZ Europskog parlamenta i Vijeća od 23. travnja 2009. o nadzoru države luke (SL L 131, 28.5.2009., str. 57.).

      (11)  Direktiva 2013/54/EU Europskog parlamenta i Vijeća od 20. studenoga 2013. o nekim nadležnostima države zastave za usklađivanje s Konvencijom o radu pomoraca i njezinu provedbu, 2006. (SL L 329, 10.12.2013., str. 1.).